Publication: Magyar Közlöny
Issue: MK-2002-39 (Year: 2002, Number: 39)
Era: 1990-2004
Section: jogállásáról és felelõsségérõl szóló 1997. évi LXXIX. törvény (a továbbiakban: Kátjátv.) személyi hatálya alá tartozik.
Paragraph Index: 834

9. A felügyelõ bizottság 9.1. Az Alapító a közalapítvány kezelõ szervének ellen- õrzésére háromtagú felügyelõ bizottságot (a továbbiakban: bizottság) hoz létre. 9.2. A bizottság tagjait az Országgyûlés Ifjúsági és Sportbizottsága választja meg. A bizottság megbízatása 5 évre szól. A tagok ismételten is megbízhatók. 9.3. A bizottság tagjai: dr. Bleuer István, Dömötör Zoltán, dr. Zalay István. A bizottság az elsõ ülésén tagjai közül elnököt választ. 9.4. A bizottsági tagság megszûnik: — a tag halálával, — a megbízás lejártával, — lemondással, — a közalapítvány megszûnésével. 9.5. A közhasznú szervezetekrõl szóló 1997. évi CLVI. törvény 8—9. §-ában foglalt összeférhetetlenségi szabályokon túl, a bizottságnak nem lehet tagja olyan állami vezetõ, aki a Kátjátv. személyi hatálya alá tartozik. 9.6. A bizottság tagjai költségtérítésben részesülhetnek. 9.7. A bizottság ügyrendjét maga határozza meg. A bizottság határozatképes, ha tagjai közül két fõ jelen van. Döntéseit nyílt szavazással, szótöbbséggel hozza. A bizottság minden tagjának egy szavazata van, szavazategyenlõség esetén az elnök szavazata dönt. 2002/39. szám 9.8. A bizottság feladata a közalapítvány mûködésének és gazdálkodásának ellenõrzése. Ennek során a tisztségviselõktõl jelentést, a közalapítvány munkavállalóitól pedig tájékoztatást vagy felvilágosítást kérhet, továbbá a közalapítvány könyveibe és irataiba betekinthet, azokat megvizsgálhatja. 9.9. A bizottság elnöke tanácskozási joggal részt vesz a kuratórium ülésein. A bizottság köteles a kuratóriumot tájékoztatni és annak összehívását kezdeményezni, ha arról szerez tudomást, hogy a kuratórium mûködése során olyan jogszabálysértés vagy a közalapítvány érdekeit egyébként súlyosan sértõ esemény történt, amelynek a megszüntetése vagy következményeinek elhárítása, illetve enyhítése a kuratórium döntését teszi szükségessé, valamint a tisztségviselõk felelõsségét megalapozó tény merül fel. A kuratórium elnöke ilyen esetben 30 napon belül köteles a kuratórium ülését összehívni. A bizottság célvizsgálatot folytathat, ha a közalapítvány céljainak megvalósítását veszélyeztetve látja, illetve ha erre az Alapító felkéri. A célvizsgálatba külsõ szakértõk is bevonhatók. 9.10. A bizottság a közalapítvány mûködését érintõ tapasztalatairól szükség szerint, de évente legalább egyszer beszámol az Alapítónak.

Source: https://magyarkozlony.hu/hivatalos-lapok/d6046775f3be07673422ef1fec4da72543703c10/dokumentumok/f7eb538010703d8c0ef692449599fdd214fa4c52/letoltes